Җырлы-моңлы балачак

	5 ел дәвамында “Татар моңы” халыкара телевизион яшь башкаручылар конкурсы кысаларында узучы “Җырлы- моңлы балачак” бәйгесендә дөньяның төрле почмакларында яшәүче татар баларын бер сәхнәгә җыя. 	 Шушы вакыт эчендә 2000 гә якын - 4 яшьтән алып 14 яшькә кадәр җырчы сандугачлар Үзбәкстан, Казахстан республикаларыннан, Ханты – Манси, Әстерхан,Тольятти, Ульяновск, Самара, Волгоград һәм Татарстанның барлык районнарыннан катнашты. Онытылып бара торган татар халык көйләрен, җырларын башкару алар өчен генә түгел барыбыз өчен дә зур мәртәбә. Малайлар һәм кызлар аерым җырлау, эстрада, джаз, вокаль- инструменталь һәм гаилә ансамбльләре номинацияләрендә үзләрен сынадылар.

Катнашучылар арасында инструменталь ансамбльләр дә күп. Халкыбыз моңнарын уен кораллары аша тамашачыларга җиткерә белү үзе бер бәхет.

“Яшь ТНВ” балалар һәм яшьләр каналында эшләүче хезмәткәрләр татар халкының бай мирасын туплап яшь буынга тапшыра. 5 ел дәвамында эфирда көн саен татар балаларының чыгышы яңгырый. Кайбер катнашучыларыбыз 4 яшьлек кенә булса да бу фестиваль белән бергә үсәләр. Бу җыр-моң фестивале генә түгел, ә дуслык бәйрәме дә. Һәр елны 1 июнь балаларны яклау көнендә “Җырлы – моңлы балачак” фестиваленең җиңүчеләре билгеләнә. Алар шулай ук “Татар моңы” халыкара телевизион яшь башкаручылар бәйгесендә җиңүчеләре белән беррәттән хәйрия концертларында актив чыгыш ясыйлар.

Катнашучыларның бәйгедә катнашучыларны сабыр һәм тырыш мөгалимнәр әзерли. Кечкенәдән үз милләтебезне үстерүдә зур өлеш керткәннәре өчен зур рәхмәтебезне белдерәбез. Шулай ук 5 ел дәвамында үзгәрми торган жюри составын да билгеләп үтәсе килә. Алар “Яңа гасыр” телерадиокомпаниясенең генераль директор урынбасары Миләүшә Айтуганова, халык шагыйре,Татарстанның Дәүләт Советы депутаты Роберт Миңнуллин, халык җырчылары Мингол Галиев, Римма Ибраһимовалар яшь җырчыларга киңәшләрен биреп җилкендереп торучылар. 

Бәйгедә елдан ел катнашучылар саны арта. Димәк эшләнгән эшләребез юкка түгел. Татар халык җыры - берләштерә,дуслаштыра, иң мөһиме – җыр- моң югалмаса, милләтәбез дә югалмас иншалла.

Рамилә Сәхабетдинова, “Яшь ТНВ” балалар һәм иҗат берләшмәсе җитәкчесе, педагогика фәннәре кандидаты, Татарстанның атказанган мәдәният хезмәткәре
   
	Рамилә СӘХАБЕТДИНОВА	
ТНВ

	№   |  	


